b'\n_START_ARTICLE_\nGeorg Joseph Kamel\n_START_SECTION_\nBakgrunn\n_START_PARAGRAPH_\nGeorg Joseph Kamel var s\xc3\xb8nn av dukskj\xc3\xa6reren Andreas Kamel og hans hustru Rosina. Fra 1672 gikk han p\xc3\xa5 hjembyens gymnas, og ble uteksaminert derfra i juni 1679. Den 12. november 1682 tr\xc3\xa5dte han inn i jesuittordenen som novise. Han gikk p\xc3\xa5 ordenens seminar i Neuhaus og senere p\xc3\xa5 dens skole i Krummau, der han ble utdannet til apoteker.\n_START_SECTION_\nMisjon\xc3\xa6r og botaniker\n_START_PARAGRAPH_\nDen 25. april 1687 ble Kamel og en rekke andre m\xc3\xa4hriske og b\xc3\xb6hmiske misjon\xc3\xa6rer sendt ut til Filippinene. Veien f\xc3\xb8rte ham om Italia og C\xc3\xa1diz i Spania til Veracruz og Acapulco. Den 6. august 1689 ankom han Manila den filippinske hoved\xc3\xb8y Luzon, og ble der satt i arbeid p\xc3\xa5 byens jesuittskole._NEWLINE_Han \xc3\xa5pnet et apotek i Manila. Det betjente misjon\xc3\xa6rene, men delte ogs\xc3\xa5 ut gratis remedier til de fattige og til stammefolkene._NEWLINE_Kamels f\xc3\xb8rte l\xc3\xa6rd korrespondanse med forskere og l\xc3\xa6rde b\xc3\xa5de i Europa og Asia. Blant dem han brevvekslet med, og sendte informasjoner og spesimener til, var den nederlandske botaniker Willem ten Rhijne som bodde i Batavia, de engelske leger Samuel Browne og Edward Bulkley i Madras, og to medlemmer av Royal Society, apotekeren James Petiver og naturforskeren John Ray._NEWLINE_Kamel tegnet, beskrev og kommenterte en rekke arter og fenomener i filippinsk natur; fra planter og mineraler til dyr og \xc2\xabmonstre\xc2\xbb. Selv om hans f\xc3\xb8rste forsendelse av traktater falt i sj\xc3\xb8r\xc3\xb8veres hender og gikk tapt, klarte han \xc3\xa5 sende en rekke dokumenter og eksemplarer til London der funnene ble publisert av Ray og Petiver. Kamels beskrivelser av filippinske urter, busker og tr\xc3\xa6r ble publisert som et 96-siders appendiks til Rays tredje bind av Historia Plantarum (1704), mens det \xc3\xb8vrige kom i Philosophical Transactions. Kamel var den f\xc3\xb8rste som gjorde europeerne kjent med arter som filippinsk tarsier, filippinsk flyvelemur (colugo) planten og St. Ignatius-b\xc3\xb8nnen, en medisinplante og kilde til stryknin._NEWLINE_Det meste av Kamels bevarte notater er bevart i British Library i London, men ogs\xc3\xa5 noe er i Natural History Museum i London og Maurits Sabbe-biblioteket i Leuven i Belgia. _NEWLINE_Planteslekten Camellia er oppkalt etter Kamel. Camelliaslekten er kjent b\xc3\xa5de for sine vakre blomsterarter og for teplanten. _NEWLINE_UNESCO erkl\xc3\xa6rte 300-\xc3\xa5rsdagen for hans d\xc3\xb8d (2006) som ett av verdens viktigste jubileer.'